ועדת הפנים והגנת הסביבה, כנסת 19, פרוטוקול מספר 198, 2014-01-26 11:00

מירי רגב: חברים, בוקר טוב לכולם, אני פותחת את ישיבת ועדת הפנים והגנת הסביבה של הכנסת.

מירי רגב: זה יום שבדרך כלל הכנסת לא מקיימת דיוני כנסת, אבל משום שוועדות הכנסת בשני ושלישי לא יפעלו כי חברי כנסת ושרים טסים לקראת יום השואה הבין-לאומי לפולין, חשבנו שנכון לקיים את הדיון הזה.

מירי רגב: הגיעו לכאן המציעים: חבר הכנסת ניצן הורוביץ, חברת הכנסת עדי קול.

מירי רגב: משום הדחיפות של הסוגיה הזאת אני רוצה להודות למנכ"ל רשות ההגירה ולמנכ"ל משרד החוץ שהגיעו על מנת לבדוק כיצד אנחנו מנסים לפתור את בעיית אותם זוגות שנמצאים בתאילנד לטובת הבאת התינוקות ארצה.

מירי רגב: זה לא סוד שבעבר רוב הזוגות בני אותו מין היו מביאים תינוקות בפונדקאות מהודו.

מירי רגב: לפני שנתיים הודו לא אישרה המשך פונדקאות לזוגות בני אותו מין.

מירי רגב: החוק שלה לא אפשר את זה, ומאז הם עברו לתאילנד.

מירי רגב: החוק בתאילנד, גם הוא לא מאפשר את זה באופן מלא, משום שהוא נותן זכות לאם הפונדקאית לקבל החלטה איך היא ממשיכה לפעול בנושא הזה.

מירי רגב: אם היא מוותרת על התינוק או על התינוקת, היא צריכה אימוץ של הגורם הרלוונטי במשרד הפנים בתאילנד.

מירי רגב: החוק כרגע, כפי שהוא, לא מאפשר את הבאת אותם תינוקות ארצה.

מירי רגב: נשאלות פה כמה שאלות.

מירי רגב: א', מי החברה שבאמצעותה פעלו אותם זוגות, וכיצד החברה הבטיחה לאותם זוגות שהילדים יגיעו ארצה?

מירי רגב: ב', מה קורה כרגע?

מירי רגב: האם יש פריצת דרך?

מירי רגב: אני יודעת שיש איזה פריצת דרך.

מירי רגב: משרד החוץ הוא החתן כאן, וניסים המנכ"ל מטפל בזה.

מירי רגב: דיברתי אתמול ארוכות עם אלקין, סגן שר החוץ, הוא אמר לי שאתה מטפל בזה ואתה מוביל את זה.

מירי רגב: האם יש פריצת דרך בסוגיה הזאת?

מירי רגב: כמובן נמצא פה גם מנכ"ל רשות ההגירה, אמנון ידידי, משום שמשרד הפנים מטפל בדרכונים בשטח מדינת ישראל, אבל שוב, זה לא עניין שלהם כרגע עד שהנושא הזה לא ייפתר גם מבחינה משפטית במשרד החוץ שם בתאילנד.

מירי רגב: לפני שנבקש את ההתייחסות שלכם, אני מבקשת את דברי הפתיחה של ניצן ועדי כמציעי הדיון המהיר הזה.

מירי רגב: בבקשה.

ניצן הורוביץ: תודה, גברתי היושבת-ראש.

ניצן הורוביץ: קודם כול, הרבה תודה לך על הדיון.

ניצן הורוביץ: אכן דיון דחוף ויפה שאת מקיימת אותו גם ביום ראשון.

ניצן הורוביץ: לא כל יושבי-ראש הוועדות בכנסת חרוצים כמוך.

ניצן הורוביץ: אני אומר את זה באמת בהערכה.

ניצן הורוביץ: אני רוצה שתי מילים כרקע לעניין זה, וגם חשוב שנציגי המשרדים ישמעו.

ניצן הורוביץ: מדוע הם הולכים לתאילנד?

ניצן הורוביץ: זה לא מרצון בהרפתקאות בארץ זרה, פשוט משום שהפונדקאות בישראל לזוגות מאותו מין איננה אפשרית וגם האימוץ.

מירי רגב: זאת מדוע?

ניצן הורוביץ: החוק לא מאפשר.

ניצן הורוביץ: חוק הפונדקאות מאפשר רק לזוגות נשואים לעשות פונדקאות בישראל.

ניצן הורוביץ: גם אימוץ לא מתאפשר – הם האחרונים ברשימה, וזה לא קורה – לכן הם נוסעים לחוץ-לארץ, כי זו זכות יסוד.

ניצן הורוביץ: לכל בן-אדם יש זכות להקים משפחה, להביא ילדים וגם לזוגות מאותו מין.

ניצן הורוביץ: אגב, לא תמיד זה היה בתאילנד.

ניצן הורוביץ: למי שיש כסף, הוא עושה את זה בארצות-הברית.

ניצן הורוביץ: יש כמה מדינות בארצות-הברית, כמו אורגון, קליפורניה, מקומות כאלה שעושים את זה שם, וזה עניין יקר מאוד, לכן חלק מהאנשים לא יכולים להרשות את זה לעצמם.

ניצן הורוביץ: הלכו להודו, הודו שינתה את הגישה שלה, חסמה את זה, ולכן הם הלכו לתאילנד, וזאת הסיבה שהם שם.

ניצן הורוביץ: חשוב להדגיש שמדובר בילדים ביולוגיים לאבות ישראלים.

ניצן הורוביץ: בדיקת האבהות אושרה, לכן הדבר הזה מקנה להם אזרחות מכוח לידה לאב ישראלי.

ניצן הורוביץ: הם כבר קיבלו אישור על אזרחותם, ולכן במקרה הזה הדרכון משמש כתעודת מסע, וצריך להינתן להם, ממש כפי שילדים שנולדים בפונדקאות בארצות-הברית, הם מקבלים גם דרכון אמריקני וגם דרכון ישראלי, והם באים לכאן.

ניצן הורוביץ: אגב, כדאי גם פה לשים את הדברים בפרופורציה, מירי – לא רק זוגות חד-מיניים עושים את זה בתאילנד, רוב האנשים שעושים תהליכי פונדקאות בתאילנד, כולל רוב הישראלים שעושים את זה, הם זוגות רגילים, גבר ואישה, שבגלל בעיות פוריות או בעיות מהסוג הזה, הם עושים את התהליך הזה.

ניצן הורוביץ: כבר הרבה שנים זוגות מכל העולם עושים את זה בתאילנד, אין שום בעיה ביציאה, לא של ספרדים ולא של גרמנים - - -

מירי רגב: אז מה קרה?

מירי רגב: איך אתה מסביר את זה?

ניצן הורוביץ: אני אגיד לך מה קרה לדעתי.

ניצן הורוביץ: מה שקרה, לדעתי, אני לא יודע בדיוק איזה פקיד עשה את זה – אני אגיד פה אולי משהו שיישמע קצת חריג, אבל אני עומד מאחוריו במאה אחוז – קצת יש מאין, לקח דבר וניפח אותו.

ניצן הורוביץ: יש טופס ויתור סטנדרטי במשרד הפנים התאילנדי, שעליו חותמת היולדת במקרים האלה.

ניצן הורוביץ: זה הטופס שכל מדינות העולם שאזרחיהם עושים את התהליך בתאילנד מקבלים, מביאים לקונסוליות, לנציגויות הזרות בתאילנד.

ניצן הורוביץ: מקבלים הילדים דרכון ספרדי או גרמני או מקסיקני וחוזרים לארצם.

ניצן הורוביץ: רק מישהו במדינת ישראל החליט, אני לא יודע בדיוק מי, וזה גם לא כל-כך משנה, זה קצת דבר יותר רחב, שהטופס הזה לא מספיק טוב.

ניצן הורוביץ: יש לי השערות, יותר מהשערות, למה החליטו שהטופס לא מספיק טוב, אבל לא חשוב.

מירי רגב: תיכף אנחנו נשמע.

ניצן הורוביץ: אמרתי, והיה ברור לפי כל דין, שהיות שמדובר באזרחים ישראלים, צריך לתת להם את תעודת המסע.

ניצן הורוביץ: אגב, גם במקרים שמדובר בזוג נשוי, ואחד ההורים רוצה לקחת ילד ולהעביר אותו לארץ אחרת, יש הליך שבו בן הזוג, הנשוי או הלוא נשוי, נותן את הסכמתו.

ניצן הורוביץ: פה מדובר בהליך דומה, שמוכר גם בתאילנד ועל פני כל מדינות העולם, ורק בישראל פתאום החליטו להקשות ולהיות חכמים יותר מכל אחד אחר.

ניצן הורוביץ: חבל, זה גרם לכך שבמשך שבועות ארוכים נתקעו עשרות זוגות ועשרות ילדים בתאילנד עם תינוקות בני יומם במלון, בלי טיפול רפואי הולם, בלי הרבה ניסיון, אלה ילדים ראשונים של כולם.

ניצן הורוביץ: לא צריך להיות חכם גדול בשביל להבין את המצוקה שם, עולה להם המון כסף, אלה אנשים שעובדים, הם לא מיליונרים, אלה אנשים שכבר חודשים תקועים שם בגלל הסיפור הזה ורוצים לחזור לארץ.

ניצן הורוביץ: לסיכום העניין.

ניצן הורוביץ: אלה שנמצאים שם, צריך לתת להם דרכון באופן מידי, אין שום סיבה שלא, אין שום טענה ושלא ימציאו סיפורים.

ניצן הורוביץ: מה שטוב לכל מדינה מתוקנת בעולם צריך להיות גם טוב למדינת ישראל.

ניצן הורוביץ: חוכמת ההבנה שלנו את המשפט התאילנדי היא לא גדולה יותר מאשר של משפטן ספרדי או גרמני.

מירי רגב: תיכף נשמע מה הם אומרים.

ניצן הורוביץ: כבר שמעתי מה הם אומרים, כי כבר שבועות אני מטפל בדבר הזה.

ניצן הורוביץ: אגב, הם לא ממש אומרים.

ניצן הורוביץ: הם אומרים שכל אחד אחר צריך.

ניצן הורוביץ: איך אמר לי מישהו בכיר מאוד?

ניצן הורוביץ: כשיבוא היועץ המשפטי לממשלה ויאשר לי לחטוף תינוקות מתאילנד, אני אתן אישור, כאילו שבזה מדובר.

מירי רגב: ניצן, על-פי החוק התאילנדי מדובר בסחר בבני אדם.

ניצן הורוביץ: סליחה, לא נכון.

מירי רגב: תיכף נשמע את משרד החוץ, הם דיברו עם המנכ"ל.

ניצן הורוביץ: משרד החוץ התאילנדי?

מירי רגב: אני מדברת על התאילנדי, לא שלנו.

ניצן הורוביץ: משרד החוץ התאילנדי פה?

ניצן הורוביץ: הבנתי.

ניצן הורוביץ: לא מדובר בזה בכלל.

ניצן הורוביץ: בתאילנד אין חוק פונדקאות, לכן היולדת נחשבת כאמו של התינוק, ולכן יש הליך ויש טופס סטנדרטי במשרד הפנים התאילנדי שבו היא חותמת על הוויתור, מגישים את זה לשגרירות הנוגעת בדבר, של אזרחות הילד, והשגרירות מנפיקה דרכון לילד והוא חוזר לארצו, וזה מה שצריך להיות כאן.

ניצן הורוביץ: אמרתי שזה מה שיהיה, רק שלדעתי פה עשו דבר כדי למרר את החיים לכמה עשרות זוגות בשביל להתריע לעתיד, וזאת הנקודה האחרונה שלי.

ניצן הורוביץ: יש עוד זוגות בהיריון, יש אנשים שהם כבר בתהליך הזה.

ניצן הורוביץ: לכן אני רוצה להגיד שמה שנגיד פה, ההסבר והפתרון שיהיה, שייעשה גם הלאה כלפי התינוקות שייוולדו.

ניצן הורוביץ: אני גם לא מבין את פשר אזהרת המסע הזאת שממשלת ישראל הוציאה, אני לא יודע על דעת מי, שהחל מתאריך מסוים לא יעזרו לאזרחים ישראלים שיהיו בתאילנד.

ניצן הורוביץ: זה דבר שבאמת אני לא מצליח להבין – מתאריך נובמבר לא נעזור לאזרחים ישראלים – אז מה תעשו?

ניצן הורוביץ: תשאירו אותם שם בג'ונגל?

ניצן הורוביץ: זה לא מקובל, זה לא תקין, זה לא עומד בשום מבחן, ואני לא רוצה שנגיע לבג"ץ.

ניצן הורוביץ: חבל.

ניצן הורוביץ: חבל על ההתדיינות.

ניצן הורוביץ: חבל על הכסף ובעיקר חבל על אותם הורים.

ניצן הורוביץ: אגב, מירי, שתביני, פה מציירים אותם כבורגנים שעושים שם חינגות על גבם של התאילנדים.

ניצן הורוביץ: מדובר בזוגות שממשכנים את החיים שלהם - -

מירי רגב: אני יודעת, אני לא מקשיבה - - -

ניצן הורוביץ: - - חוסכים כל החיים שלהם, זה עולה מאות אלפי שקלים והם רוצים את הדבר הפשוט, את הזכות שיש לך ולכל אחד יש למשפחה.

מירי רגב: אתה צודק.

ניצן הורוביץ: מדינת ישראל, במקום להילחם בהם ולראות בהם איזה איום, צריכה לעזור להם ולעשות כל מה שכל מדינה אחרת עושה במקרה הזה.

ניצן הורוביץ: זה הכול.

מירי רגב: תודה רבה.

מירי רגב: הצטרפה גם סתיו שפיר, עוד אחת ממציעי הדיון המהיר.

מירי רגב: אחרי עדי קול תוכלי להתייחס ואחר-כך נעבור למשרדי הממשלה.

מירי רגב: עדי קול, בבקשה.

עדי קול: קודם כול, אני מודה לך על הדיון, על המהירות ועל ההעלאה של הנושא החשוב הזה.

עדי קול: אני חייבת להציג תמונה טיפה שונה ממה שניצן מציג כרגע.

עדי קול: גם אני מתעסקת בנושא הזה כבר חודשיים אם לא יותר ואני חושבת שהבעיה הרבה יותר מורכבת ממשהו פשוט שבו רק מדינת ישראל צריכה להוציא דרכון ונפתרה הבעיה.

עדי קול: אני אתחיל עם הדברים שאנחנו מסכימים עליהם.

עדי קול: אני חושבת שיש בעיה מאוד קשה ושבישראל לא מאשרים פונדקאות לזוגות מאותו מין.

עדי קול: אני חושבת ששרת הבריאות כבר הודיעה שתהליך כזה יקרה, תהליך חקיקה קרוב מאוד.

עדי קול: תזכיר החוק יפורסם בימים הקרובים.

מירי רגב: למה צריך לחכות לתזכיר חוק?

מירי רגב: נביא אנחנו תזכיר חוק פרטי, נחתום עליו כולנו.

מירי רגב: נביא תזכיר חוק פרטי על פונדקאות.

מירי רגב: אני צריכה לחכות למשרד הבריאות שיביא הצעת חוק ממשלתית?

מירי רגב: נביא הצעת חוק פרטית כולנו ונקבל אותה.

עדי קול: לי יש כזאת בעצמי.

עדי קול: אני יודעת שזה ממש עניין של שבוע-שבועיים שאמור להיות מפורסם תזכיר חוק, אולי כבר הגיע למשרדים, שרת הבריאות כבר הודיעה על זה.

עדי קול: זה תהליך שחיכינו לו המון זמן ואנחנו מברכים עליו.

<תומר רוזנר: עוד לא פורסם?

מירי רגב: אנחנו ניזום, ניצן.

ניצן הורוביץ: מאה אחוז.

מירי רגב: תעזור לי בזה, נחתים את כל חברי הכנסת שרוצים להצטרף לזה.

עדי קול: מעולה.

עדי קול: אנחנו נשמח.

עדי קול: הצעד הכי חשוב שמדינת ישראל תוכל לאפשר את זה, להפעיל פיקוח ראוי והיא תוכל לאפשר לזוגות להגשים את החזון ואת השאיפה הזאת שלהם להיות משפחה.

עדי קול: כאן אני רוצה להגיד משהו ביקורתי דווקא לצד השני.

עדי קול: במהלך סוף השבוע הזה קיבלתי כל מיני מכתבים ותגובות לגבי התהליך כאילו המדינה ישבה בחיבוק ידיים ולא עשתה שום דבר, ואני יודעת שזה לא נכון.

מירי רגב: יש מכתב מאוקטובר של שר הפנים למשרד המשפטים ולמשרד החוץ שיטפלו בעניין הזה, והם לא עשו עם זה כלום.

עדי קול: בדיוק.

עדי קול: נעזרתי בקהילה בצעדים של החקיקה שלי, והקהילה מאוד חזקה.

עדי קול: אני חושבת ואני רוצה להגיד כאן שהקמפיין נגד גדעון סער היה מאוד לא ראוי, ובטח לא העובדה האישית שהם אמרו: אתה והילד שלך.

מירי רגב: אני אעסוק גם בעניין הזה.

עדי קול: אני חושבת שגדעון סער עשה את כל המאמצים.

עדי קול: אני יודעת, כי פניתי אליו.

עדי קול: אני יודעת שמשרד המשפטים עשה כל מה שהוא היה יכול, כי הייתי בקשר עם מורן, העוזרת של ציפי לבני.

עדי קול: כבר חודשיים שהיא מתעסקת בזה בימי שישי ושבת.

עדי קול: לבוא ולהגיד שהמשרדים לא עשו מאמץ, זו פשוט אמירה לא נכונה.

ניצן הורוביץ: זה לא קרה פשוט.

ניצן הורוביץ: זה לא קרה.

מירי רגב: לבוא ולהפגין בצורה כזאת בוטה מול מול הבית של גדעון סער זה לא במקום, עם כל הכבוד.

עדי קול: לבוא ולהגיד שלא נעשה שום דבר, זה לא נכון.

עדי קול: לבוא ולהגיד שלא מקשיבים, זה לא נכון.

עדי קול: אנחנו כאן ואנחנו עוזרים ובטלפונים כולנו כבר הרבה זמן.

עדי קול: נכון, השורה התחתונה ששום דבר לא נפתר ואני באמת מזדהה עם המצוקה הקשה של אנשים שנמצאים במלון בתאילנד, בעלויות מטורפות, כאשר בבנגקוק יש מחאה חברתית שמקשה עליהם.

עדי קול: זו מציאות קשה שאנחנו צריכים לראות איך מתמודדים אתה, אבל אל תלכו אחורה ותגידו שלא נעשה, כי המשרדים עשו מאמץ.

עדי קול: אני ד"ר למשפטים.

עדי קול: ניצן הציג את הדבר כאילו זה נורא-נורא פשוט, אבל אין פרשנות ברורה של החוק בתאילנד.

עדי קול: אין עורך-דין אחד שאומר שהחוק הזה שחור או לבן.

עדי קול: כאן החברה שאמרה שיהיה בסדר, הסתמכה על שתיים-שלוש חוות-דעת שאמרו דבר אחד, ויש עוד 400 - - -

מירי רגב: מי זאת החברה הזאת?

מירי רגב: אנחנו צריכים לטפל בחברה הזאת שלא תמשיך להתעסק בעניין הזה.

עדי קול: חברת תמוז מובילה את זה.

עדי קול: על כל חוות-דעת של עורך-דין, ואתם יודעים את זה, יש שלוש חוות-דעת אחרות שאומרות אחרת.

עדי קול: וכאשר למשרד המשפטים מגיעה חוות-דעת שאומרת שזה חטיפת ילדים, הוא צריך לעצור.

עדי קול: אני אשמח אם הוא יעצור גם במקרים אחרים כדי להגן על אזרחי ישראל, ועדיין אני אומרת שאנחנו צריכים למצוא פתרון לאנשים שנמצאים שם.

עדי קול: אבל שוב, הגישה הזאת שאומרת שהמדינה תמיד לא בסדר ושיש פה קונספירציה או רצון לא לעזור לזוגות, אני חושבת שזה לא נכון.

עדי קול: תסתכלו על האנשים הספציפיים שהיום נמצאים במשרד המשפטים ובמשרד הפנים, הם כולם אנשים שמחויבים לקהילה ולא עשו שום דבר בכוונה.

עדי קול: פה ביקשתי את הדיון המהיר הזה לא כדי להתריס, פשוט כדי להגיד שיש לנו קבוצת אזרחים עכשיו - -

מירי רגב: למצוא פתרון כמה שיותר מהר.

עדי קול: - - שצריך למצוא להם פתרון, גם לאלה שיש להם כבר ילדים, גם אלה שנמצאים בהיריון ולראות איך אנחנו מוציאים תעודת מעבר, מה שזה לא יהיה, שהם יוכלו לחזור לארץ.

מירי רגב: תודה רבה, עדי.

ניצן הורוביץ: זו לא פעם ראשונה שאני עוסק בזה, עדי.

ניצן הורוביץ: תאמיני לי שאני לא אומר את הדברים בלב קל.

ניצן הורוביץ: בהתחלה ניסיתי לברר ישירות עם הפקידים במשרדים השונים ועל סמך מה ששמעתי דיברתי.

ניצן הורוביץ: זה לא איזה קונספירציה דמיונית, תאמיני לי.

מירי רגב: ניצן, קודם כול, אני מעריכה שאתה גם מגיע ופועל בדברים האלה כל הזמן, אבל אני אומרת לך, ניצן, ראיתי מכתב של גדעון סער כבר לפני חצי שנה למשרד המשפטים - -

ניצן הורוביץ: ראיתי את המכתב.

מירי רגב: - - משרד המשפטים היה צריך לתת תשובה פה, והוא לא נתן תשובה מה החוק בתאילנד.

מירי רגב: מה אתה רוצה, שיאשרו לאנשים לבוא לפה כשהם פועלים נגד החוק התאילנדי?

מירי רגב: היתה כאן בעיה.

מירי רגב: אני אומרת לך שהסוכנות הזאת, זה פשע מה שהיא עשתה, וגם פה צריך לבדוק.

מירי רגב: לא נתעסק בזה כרגע, בוא נראה איך מקדמים כרגע את הפתרון של אותם ישראלים שנמצאים בתאילנד.

מירי רגב: חברת הכנסת סתיו שפיר, בבקשה.

סתיו שפיר: תודה.

סתיו שפיר: השאלה הראשונה שאנחנו צריכים לשאול את עצמנו היא שאלה אחרת, מה היה קורה אם כל הזוגות האלה שנמצאים בתאילנד שבועות ארוכים ומחכים היו זוגות הטרוסקסואליים.

עדי קול: הפונה הראשון שלי הוא זוג הטרוסקסואלי.

מירי רגב: עדי, תני לה רגע לדבר.

עדי קול: יש שם גם כאלה.

סתיו שפיר: אני מכירה את הפניות.

סתיו שפיר: ושוב, אם כל הזוגות האלה היו זוגות הטרוסקסואליים, היחס אליהם – אף אחד פה לא יכול להכחיש את זה – היה שונה.

סתיו שפיר: זו בדיוק הבעיה.

<ניסים בן שטרית: חבר הכנסת הורוביץ אמר דבר - - -

ניצן הורוביץ: כבר אמרתי את זה, לא חשוב.

מירי רגב: מותר לה להגיד אחרת.

סתיו שפיר: אני לא יודעת מה נאמר, אני מצטערת.

ניצן הורוביץ: היא אומרת דברים נכונים מאוד, מאוד נכונים.

ניצן הורוביץ: היא גם צודקת.

סתיו שפיר: אני גם אסביר למה.

סתיו שפיר: אם המדיניות בישראל כלפי פונדקאות לזוגות חד-מיניים היתה מדיניות פתוחה ומאפשרת, הייתי אומרת משהו אחר, אבל מאחר שהיא לא כזאת ומאחר שהזוגות האלה נאלצים לעשות את זה – הרי אף אחד לא רוצה לעשות את התהליך הזה בחוץ-לארץ ואף אחד לא רוצה מרצונו להשקיע כל-כך הרבה כספים, כל-כך הרבה זמן, את הטרחה ואת הפחד שמלווה בזה, כדי לעשות הליך פונדקאות במדינה זרה ורחוקה – אם כל ההליכים היו בישראל, היו תקינים והיו מאושרים, היינו מתייחסים לדיון הזה בצורה אחרת לגמרי.

סתיו שפיר: מאחר שלא כך הדבר, יש מקום להאמין שחלק מהסיבה שהמצב הזה נגרר וחלק מהסיבה שמתלווים אליו גם כל מיני דיונים שעם חלקם אנחנו מסכימים – הרי הסיפור של פונדקאות הוא סיפור מאוד-מאוד מורכב, שיש עליו טענות מוסריות לכאן ולכאן, ואפשר לנתח אותו באלף ואחת צורות, ואני באופן אישי אומרת שגם אני לא שלמה לחלוטין עם המצב כפי שהוא היום וגם לי יש דילמות פנימיות לגבי הסוגיה הזאת - - -

ניצן הורוביץ: גם לי, ואני אומר את זה.

מירי רגב: בסדר גמור.

סתיו שפיר: כל זה לא משנה את העובדה שכרגע יש זוגות שמחכים עם ילדיהם, עם פעוטות, במטרה להגיע לארץ, ואפשר לפתור את הבעיה הזאת, וחלק מהסיבה שהסחבת הזאת ממשיכה ושאנחנו מאפשרים לעצמנו להיכנס לדיון המוסרי כביכול סביב הסוגיה הזאת, כי הם לא זוגות הטרוסקסואליים, הם זוגות חד-מיניים, וזה חלק מהעניין.

סתיו שפיר: את זה כן שמעתי – נכנסתי לצערי באמצע דבריו של ניצן, אבל כן שמעתי אותך מזכיר, ואני מאוד מסכימה – אפשר היה להוציא להם דרכון כל עוד הם שם.

סתיו שפיר: זה חלק מהסיפור.

סתיו שפיר: גם אני שוחחתי עם שר הפנים ואני מודעת לכוונותיו הטובות בעניין, אבל בדבר הזה אנחנו חלוקים, את הדבר הזה כן אפשר היה לפתור.

סתיו שפיר: גם כך הליכי הפונדקאות לזוגות חד-מיניים שעושים את ההליכים האלה בחוץ-לארץ, גם הם לא מוסדרים נוסף על זה שההליכים בישראל לא מוסדרים – הזוגות נאלצים לגרור את היולדת אל הקונסוליה, גם אם מדובר במרחק של מאות קילומטרים.

סתיו שפיר: ממש אחרי הלידה צריך להביא אותה פיזית, גם אם התקבל מכתב וגם במדינות שמכירות בפונדקאות והסדירו את העניין, מדינות שיש לנו אתן הסכם ויש בינינו אמון, גם אז צריך לגרור אותן, לעשות בדיקות ולהוציא עוד אישורים.

סתיו שפיר: זאת אומרת, זה לא שאנחנו עושים פה משהו שהוא כביכול אקסטרה מוסרי.

סתיו שפיר: יש משהו שהופך את התהליך ליותר ויותר מורכב, ובהחלט, ופה אני מאוד מסכימה עם מה שאמר חבר הכנסת הורוביץ, מייצג גם תחושה של תיזהרו, לא כדאי לכם להיכנס לזה.

סתיו שפיר: כבר לפני חודש העברתי לשר הפנים, לשרת הבריאות ולשר הרווחה מסמך עם שורה של שינויים, שינויי תקנות ונהלים, שהיו יכולים לשנות היום, שהיו מקילים על חייהם של הקהילה.

סתיו שפיר: אגב, הם מייצרים שוויון יותר גדול.

סתיו שפיר: ופה, בהתייחס למה שהצעת לגבי חוק הפונדקאות, גם את זה היה אפשר להסדיר כבר היום וללא חקיקה.

מירי רגב: זה בתאילנד.

ניצן הורוביץ: היא מדברת בישראל.

סתיו שפיר: אם היינו נוקטים בגישה פרשנית למונח "גבר ואישה", כפי שנעשה עם חוק הירושה, היה אפשר כבר היום לאפשר לזוגות חד-מיניים לעשות את תהליך הפונדקאות בישראל, וזאת עוד לפני שאני מתייחסת לאימוץ.

סתיו שפיר: גם באימוץ זוגות חד מיניים מופלים ונזרקים לסוף הרשימה, בגלל שהם מוכרים כזוגות חד-הוריים ולא כזוגות חד-מיניים.

סתיו שפיר: הם הולכים לסוף הרשימה בניגוד לזוגות הטרוסקסואליים.

סתיו שפיר: זאת אומרת, כבר היום היה אפשר לשנות אין-ספור דברים כאלה ולמשוך אנשים לעשות את התהליך הזה בארץ או לפנות לאימוץ כהליך אלטרנטיבי.

סתיו שפיר: היה אפשר לעשות את זה כבר עכשיו, ולא עושים את זה, וזה מייצר את הכעס הזה, כי זה לא שאנחנו רואים שכל הדברים מתבצעים, הכול מושלם ויש בעיה רק עם תאילנד כי תאילנד לא הסדירה, כי פה הדברים לא מוסדרים ופה לא מאפשרים לזוגות האלה לעשות את זה.

סתיו שפיר: כשזורקים אותם לשם, משחררים איזו אזהרת מסע.

סתיו שפיר: הדבר הזה מגוחך, הסיפור הזה היה יכול להיפתר היום.

סתיו שפיר: אני לא מאמינה שזה צריך להימשך ולהיגרר על פני כל-כך הרבה זמן.

סתיו שפיר: באמת ליבי עם הזוגות האלה שנמצאים שם וצריכים לחכות כל-כך הרבה.

מירי רגב: סתיו, תודה רבה.

מירי רגב: אמיר אוחנה, נרשמת לדיבור.

מירי רגב: אתה רוצה לדבר עכשיו או אחר-כך?

אמיר אוחנה: אחרי המשרדים.

מירי רגב: אני מבקשת ממנכ"ל משרד החוץ, ניסים, תגיד לנו איפה עומדת כרגע היציאה של אותן משפחות, של אותם תינוקות לארץ, לאחר מכן אני מבקשת לשמוע את עמדת משרד המשפטים ואחר-כך את משרד ההגירה.

מירי רגב: בבקשה, משרד הפנים.

<ניסים בן שטרית: קודם כול, אני אומר משהו כללי.

<ניסים בן שטרית: אני לא מכיר מדינה בעולם שמטפלת באזרחיה בחוץ-לארץ כמו שמדינת ישראל מטפלת באזרחיה בחוץ-לארץ.

<ניסים בן שטרית: זה בגדול.

<ניסים בן שטרית: אני אומר לכם את זה באחריות, בסמכות ובהשוואה למדינות אחרות שלא מוכנות להתקרב לנושאים האלה ולא מוכנות לטפל בזה.

<ניסים בן שטרית: זה דבר ראשון, לגבי אזרחי מדינת ישראל בחוץ-לארץ.

<ניסים בן שטרית: הייתי מתווכח עם חבר הכנסת הורוביץ וחברת הכנסת שפיר, אבל אני לא רוצה לנהל עכשיו ויכוח מה כן עשינו ומה לא עשינו.

<ניסים בן שטרית: אני חושב שהדברים מאוד לא מדויקים.

<ניסים בן שטרית: משרד החוץ, משרד המשפטים ומשרד הפנים טיפלו בנושא הזה מספר חודשים ולא חיכינו לאף אחד שיגיד לנו מה צריך לעשות ומה לא, ודאי שלא עשינו אפליה בין מגדר כזה או אחר כי אני לא חושב שצריך לעשות אפליה כזאת, ואנחנו לא מטפלים בזה כך, ולכן כל הטענות שכביכול אילו היתה קבוצה אחרת, היינו מטפלים בה אחרת, אני לא מסכים לזה במלוא האחריות.

<ניסים בן שטרית: אתם לא מכירים את כל נושא הפונדקאות בעולם.

<ניסים בן שטרית: הנושא הזה הוא נושא מאוד מורכב ומאוד בעייתי.

<ניסים בן שטרית: התאילנדים שאלו אותנו לפני מספר שבועות מה החוק בישראל בנושא פונדקאות לגבי זוגות חד-מיניים, ואנחנו לא עונים על השאלה זאת.

<ניסים בן שטרית: למה אנחנו לא עונים על השאלה הזאת?

<ניסים בן שטרית: זה אתם לא יודעים.

<ניסים בן שטרית: אנחנו לא עונים על השאלה כדי לא לסכן את הקייס של הישראלים שנמצאים שם בבנגקוק.

מירי רגב: הישראלים בבנגקוק שהגיעו לשם, ממי הם קיבלו אישור?

<ניסים בן שטרית: לא מאתנו.

מירי רגב: ממי הם קיבלו?

מירי רגב: על דעת עצמם הם הלכו?

ניצן הורוביץ: הם לא צריכים לקבל אישור.

מירי רגב: שנייה רגע, מה זה "לא צריכים"?

מירי רגב: העובדה שבהודו היום אין אישור לפונדקאות.

ניצן הורוביץ: כשאדם עושה ילד עם בחורה במקסיקו, הוא צריך אישור ממישהו?

ניצן הורוביץ: מדינת ישראל צריכה לאשר לו לעשות ילד?

ניצן הורוביץ: מה הסיפור הזה בכלל?

מירי רגב: תאילנד לא מאשרת להם להוציא את התינוקות.

ניצן הורוביץ: אישור?

ניצן הורוביץ: ממתי מדינת ישראל מאשרת לאנשים לעשות ילדים?

מירי רגב: ממשלת תאילנד לא מאשרת להם להוציא את התינוק.

ניצן הורוביץ: מי אמר שתאילנד לא מאשרת להם?

מירי רגב: מה זה "מי אמר"?

ניצן הורוביץ: זו המצאה.

מירי רגב: זו לא המצאה.

ניצן הורוביץ: אין דבר כזה.

ניצן הורוביץ: תראי לי נייר תאילנדי, תראי לי פקיד תאילנדי.

ניצן הורוביץ: ניסים, תביא לי נייר של ממשלת תאילנד שכתוב שתאילנד לא מאשרת להוציא את התינוקות.

ניצן הורוביץ: המציאו את זה.

ניצן הורוביץ: פשוט המציאו את זה.

מירי רגב: תאילנד לא מאפשרת.

מירי רגב: מדינת ישראל לא רוצה לקלוט אותם?

מירי רגב: בוא נראה אם המציאו את זה או לא.

ניצן הורוביץ: שאני אצטט אותה פקידה שאמרה: אנחנו צריכים עוד ילדים לא יהודים כאלה?

ניצן הורוביץ: שאני אצטט לך גם את זה.

מירי רגב: זה לא מקובל עלי.

ניצן הורוביץ: גם עלי לא מקובל, ואז ממציאים המצאות.

מירי רגב: שנייה, ניצן.

מירי רגב: בוא נשמע מה משרד החוץ אומר.

<ניסים בן שטרית: חבר הכנסת הורוביץ, אני אענה לך גם לשאלה הזאת ששאלת.

<ניסים בן שטרית: אני מוכרח להגיד שהטיפול של כל משרדי הממשלה בנושא הזה היה טיפול מאוד יסודי ומאוד זהיר.

<ניסים בן שטרית: למה?

<ניסים בן שטרית: כי אני לא רוצה להופיע בפני הוועדה הזאת על קייס שפתאום עוצרים תינוק בשדה התעופה עם דרכון חדש שאין בו לא כניסה ולא יציאה, על הברחת תינוק מתאילנד.

<ניסים בן שטרית: לא יעזור שום דבר.

ניצן הורוביץ: מאיפה הבאתם את זה?

<ניסים בן שטרית: חבר הכנסת הורוביץ - - -

מירי רגב: מה זה "מאיפה"?

ניצן הורוביץ: זה צ'יזבט הדבר הזה.

ניצן הורוביץ: מי אמר דבר כזה?

ניצן הורוביץ: איזה תאילנדי אמר שיעצרו תינוק בשדה התעופה על חטיפה?

ניצן הורוביץ: מאיפה הבאתם את זה?

מירי רגב: זה החוק התאילנדי.

ניצן הורוביץ: אין דבר כזה.

ניצן הורוביץ: זה לא נכון.

ניצן הורוביץ: ברגע שהאימא התאילנדית חותמת במשרד הפנים על הטופס התאילנדי, אף אחד לא עוצר בשדה התעופה, ואל תמציאו המצאות.

ניצן הורוביץ: עצרו איזה זוג גרמני או ספרדי או אמריקני שעשה פונדקאות בתאילנד?

ניצן הורוביץ: האם עצרו אותם בשדה התעופה על חטיפת תינוקות?

ניצן הורוביץ: מאיפה המצאתם את הסיפור הזה?

ניצן הורוביץ: אתה יכול להגיד עוד עשר פעמים "חטיפת תינוקות", אבל זה פשוט צ'יזבט, תסלח לי.

מירי רגב: היועץ המשפטי, האם יש לך מה להעיר לנו על זה?

<ניסים בן שטרית: חבר הכנסת הורוביץ, אתה יכול לחזור עשרות פעמים על מה שאתה אומר, לנו יש השגרירות שלנו בתאילנד - -

ניצן הורוביץ: שמעתי.

<ניסים בן שטרית: - - אנחנו מנהלים את המגעים הרשמיים והלא רשמיים עם ממשלת תאילנד, ואם היית מבקש מממשלת תאילנד מסמך כזה, היית מסכן את כל הישראלים שנמצאים שם והתינוקות.

ניצן הורוביץ: איזה מסמך?

<ניסים בן שטרית: המסמך שאומר שיש סחר בבני אדם.

<ניסים בן שטרית: לא רצינו להגיע לנושא הזה, לא רצינו להגיע למסמך כתוב.

<ניסים בן שטרית: הדבר הזה היה הכי קל.

מירי רגב: תיכף נחזור לניסים.

מירי רגב: עו"ד רות גורדין, את יכולה להגיד מבחינת משרד המשפטים האם החוק התאילנדי בסוגיית הפונדקאות מדבר על סחר בבני אדם?

<רות גורדין: דווקא משרד החוץ יותר נכון לומר את זה, כיוון שמשרד החוץ קיבל - - -

מירי רגב: הוא אומר, לא מאמינים לו.

<רות גורדין: אין לי אלא להצר על כך.

<רות גורדין: משרד החוץ, בידיו אגרת רשמית שצוטטה באזהרת המסע שמשרד החוץ פרסם, ולפיה ייתכן שפונדקאות מערבת סחר בבני אדם בתאילנד.

<רות גורדין: בנוסף לכך נאמר באגרת שצוטטה באזהרת המסע - - -

מירי רגב: מי שלח את האגרת הזאת?

<ניסים בן שטרית: משרד החוץ התאילנדי.

<רות גורדין: משרד החוץ התאילנדי.

<רות גורדין: בנוסף לכך נאמר באותה אגרת שהאם היולדת, היא הפונדקאית, היא בעלת זכויות המשמורת על הקטין שנולד.

<רות גורדין: נדמה לי שמשרד החוץ יכול לתת את המידע הזה טוב ממני.

ניצן הורוביץ: אין ויכוח, בשביל זה היא חותמת על ויתור.

ניצן הורוביץ: למה זה לא מספיק לכם?

ניצן הורוביץ: מה אתם רוצים שהיא תעשה, שתחתום בדם על הוויתור, שתבוא ותטיל את עצמה על המדרכה?

ניצן הורוביץ: אני לא מבין.

ניצן הורוביץ: כשהאימא חותמת מבחינה משפטית על הוויתור, על-פי הכללים בתאילנד, מה אתם רוצים יותר מזה?

מירי רגב: כשהאימא חותמת על הוויתור - - -

עדי קול: אמרתם שיש פתרון.

עדי קול: אם יש בעיה כל-כך גדולה עם החוק, מה עשיתם כדי לפתור את הבעיה?

<ניסים בן שטרית: אני יכול להמשיך?

מירי רגב: כן.

<ניסים בן שטרית: אנחנו מנסים לפתור את בעיית דור המדבר, כולל נשים פונדקאיות שנמצאות בהיריון.

<ניסים בן שטרית: אני רק רוצה להעלות כאן בעיה נוספת.

<ניסים בן שטרית: יש כאן בעיה לא רק של משמורת של האימא, יש פונדקאיות שהן נשואות, ויש שם שני בני זוג, שחזקה עליהם שהתינוק שייך להם.

<ניסים בן שטרית: רק תדעו את המציאות שאנחנו חיים בה בתאילנד.

<ניסים בן שטרית: למרות כל זאת, הצלנו להגיע להסדר עם השלטונות בתאילנד שבו הפונדקאית באה לשגרירות עם מסמך חתום שהיא מביאה שהיא מוותרת על הילד, והמסמך הזה הולך למשרד החוץ התאילנדי כדי לאמת שהמסמך אותנטי.

<ניסים בן שטרית: אני לא מדבר על אותנטיות המסמך כן או לא, לי לא אכפת.

<ניסים בן שטרית: אם משרד החוץ התאילנדי מאשר את המסמך הזה, אנחנו מנפיקים דרכון.

<ניסים בן שטרית: עד כאן.

עדי קול: למה זה לא נעשה עד עכשיו?

עדי קול: הייתי אתכם עד עכשיו, עכשיו אני רוצה לדעת למה זה לא נעשה.

<ניסים בן שטרית: אם אתם חושבים שכל דבר נעשה באבחת חרב, זה לא כך.

<ניסים בן שטרית: כשמנהלים משאים-ומתנים עם השלטונות מהצד השני, הם לא עובדים אצלנו.

<ניסים בן שטרית: יש להם החוקים שלהם והם צריכים לבדוק את הדברים שלהם.

<ניסים בן שטרית: נוסיף על זה את המצב שבו תאילנד נמצאת, והדבר האחרון שמעניין את תאילנד היום זה בדיוק נושא הפונדקאות, כי הם נמצאים במשבר מאוד רציני, אנשים לא יוצאים לרחוב.

<ניסים בן שטרית: עזבו את האנשים, לא מגיעים העובדים למשרדי הממשלה, אין עם מי לדבר.

<ניסים בן שטרית: אנחנו עובדים בטלפונים בבתים מול הפקידים של משרדי הממשלה.

<ניסים בן שטרית: את שואלת למה?

<ניסים בן שטרית: התוצר הסופי הוא זה.

<ניסים בן שטרית: לא רצינו לעכב את זה חצי דקה, אני אומר יותר מזה - - -

מירי רגב: למה - - -

עדי קול: רק שאלה.

מירי רגב: תמתיני רגע.

מירי רגב: כמה זוגות כרגע נמצאים בתהליך של הפונדקאות?

מירי רגב: כמה פונדקאיות כבר ילדו וכמה מהם כבר פנו למשרד הפנים עם עותק למשרד החוץ?

מירי רגב: איפה זה עומד כרגע?

מירי רגב: בבקשה, נתונים.

<ניסים בן שטרית: המספר שאנשים זורקים שם הוא מיתולוגי.

<ניסים בן שטרית: יש בין 60 ל-100, אנחנו לא יודעים בדיוק, בתהליכים של נשים בהיריון.

<ניסים בן שטרית: אנחנו יודעים רק על אדם אחד שפנה לבקש דרכון, שבא עם מסמך, וביום שני המסמך יובא לשגרירות וננפיק לו דרכון.

<ניסים בן שטרית: מעבר לזה, עוד אף אחד לא בא - - -

מירי רגב: אף אחד לא פנה למשרד החוץ?

<ניסים בן שטרית: אף אחד לא בא לשגרירות - - -

ניצן הורוביץ: כי לא רצו לקבל אותם, אמרו להם לא לבוא.

מירי רגב: שנייה.

מירי רגב: יכול להיות.

<ניסים בן שטרית: חבר הכנסת הורוביץ, הסיפורים, אתה יכול לספר אותם ואני יכול לספר, אתה מצדך ואני מצדי.

<ניסים בן שטרית: בואו נפסיק להתווכח ונלך לפתור את הבעיה.

<ניסים בן שטרית: זה יותר קל.

ניצן הורוביץ: אני בעד.

מירי רגב: מי דחה אותם, השגריר?

ניצן הורוביץ: הקונסול.

עדי קול: אמרו שהקונסול אמר להם: אין פתרון, אז אל תבואו.

עדי קול: זה מה שאמרו להם.

<ניסים בן שטרית: לא.

<ניסים בן שטרית: לא.

<ניסים בן שטרית: לא.

עדי קול: כי עוד לא היה פתרון.

עדי קול: אל תגידו שלא אמרו.

<ניסים בן שטרית: אני לא מדבר על ניואנסים כאלה ואחרים ואני לא מדבר על דיבורים כאלה ואחרים.

מירי רגב: ניסים, עזוב.

מירי רגב: אל תענה על זה.

מירי רגב: אתה אומר לי שמרגע שיש הסכם ברור עם ממשלת תאילנד שאומר שהאם באה, חותמת על מסמך ויתור במשרד הפנים, משרד הפנים מעביר את המסמך הזה למשרד החוץ, וברגע שמשרד החוץ, אתם יכולים לאשר דרכון?

<ניסים בן שטרית: כן.

מירי רגב: זה הסכם חדש שנחתם עכשיו.

<ניסים בן שטרית: זה לא הסכם, זה סיכום.

מירי רגב: סיכום ביניכם לבין ממשלת תאילנד.

מירי רגב: האם הסיכום הזה ידוע לשגרירות שלנו?

מירי רגב: זו שאלה אחת.

<ניסים בן שטרית: ברור.

מירי רגב: שאלה שנייה.

מירי רגב: האם הם כרגע מונעים מאותה אוכלוסייה, בין 60 ל-100, מי שכבר יכול לצאת לארץ – האם זה מונע מהם לבוא לשגרירות ולקבל את אותו הסדר?

<ניסים בן שטרית: זה לא מונע מהם.

<תומר רוזנר: משרד החוץ שם לא מתפקד.

מירי רגב: מי לא מתפקד?

<תומר רוזנר: משרד החוץ בתאילנד לא מתפקד.

<ניסים בן שטרית: לא משנה, מצאנו את הערוץ.

<ניסים בן שטרית: זאת הנוסחה – האם הפונדקאית באה עם מסמך ויתור, שמאושר על-ידי משרד החוץ התאילנדי.

<ניסים בן שטרית: ברגע שזה מאושר, אנחנו מנפיקים דרכון.

<ניסים בן שטרית: זה לוקח בין יום ליומיים.

מירי רגב: יפה.

מירי רגב: זאת אומרת, שבאופן עקרוני, כל מי שהוא בין ה-60 ל-100 וייגש היום, יש לו פתרון.

מירי רגב: השאלה היא מה קורה בעתיד.

<ניסים בן שטרית: לגבי העתיד, התאילנדים הבהירו לנו שהם מוכנים לטפל בכל האנשים שנמצאים בטיפול כזה או אחר עד נובמבר.

<ניסים בן שטרית: מנובמבר זה לא יקרה, מנובמבר צריך לחפש יעד אחר לפונדקאות, ואני לא יודע איפה.

ניצן הורוביץ: תסביר את העניין הזה, ניסים.

ניצן הורוביץ: תסביר למה.

ניצן הורוביץ: מה יקרה?

<ניסים בן שטרית: הם לקחו תשעה חודשים פחות או יותר.

<ניסים בן שטרית: תשעה חודשים ברוטו.

מירי רגב: מהיום עד נובמבר.

מירי רגב: אנחנו היום ב - - -

עדי קול: 11 חודשים.

מירי רגב: זאת אומרת, כולל כל המתוכננים ללדת.

<ניסים בן שטרית: נתנו שפיל של חודשיים, כדי שהבעיה הזאת תיפתר.

מירי רגב: נובמבר 2015 או 2014?

<ניסים בן שטרית: נובמבר 2014.

ניצן הורוביץ: מאיפה זה נובע נובמבר?

<ניסים בן שטרית: זה נובע מזה שהתאילנדים אמרו שהם יפתרו את הבעיה הקיימת, מעבר לזה הם מודיעים לנו - - -

מירי רגב: מה שעשתה הודו.

מירי רגב: זה לא רק לגבי זוגות חד-מיניים.

<ניסים בן שטרית: לכולם.

מירי רגב: הם לא מוכנים יותר לתת פונדקאות לשום זוג.

<ניסים בן שטרית: לגבי כולם.

<ניסים בן שטרית: עד נובמבר.

<ניסים בן שטרית: "חודשיים אקסטרה אנחנו נותנים לכם, מנובמבר הנושא הזה נפסק", ולכן הוצאנו את הערת האזהרה.

ניצן הורוביץ: מאיזו סיבה?

<ניסים בן שטרית: מהסיבה שהם לא רוצים שתינוק תאילנדי - - -

ניצן הורוביץ: שיעשו פונדקאות בארץ.

<ניסים בן שטרית: גמרנו.

<ניסים בן שטרית: זה הסיפור.

מירי רגב: הם מתנגדים לכל סוג של פונדקאות.

מירי רגב: עד נובמבר הם נותנים פתרון לכל הישראלים שנמצאים שם ומנובמבר 2014 אין שום פונדקאות, בשונה מהודו שיש פונדקאות, רק לא לחד-מיניים.

עדי קול: צריך להבטיח שבנובמבר החוק הישראלי ייכנס לתוקף.

מירי רגב: זו ההתייחסות שלכם.

מירי רגב: ניסים, אני מודה לך, אני יודעת שאתה באופן אישי פעלת בעניין הזה יחד עם משרד הפנים ויחד עם משרד המשפטים.

מירי רגב: אני יודעת שאתה הובלת את זה.

מירי רגב: היו הרבה רעשים ברקע, אבל הכי חשוב כרגע שזה נפתר.

<ניסים בן שטרית: אני בסך הכול חודש בתפקיד.

מירי רגב: כל הכבוד.

מירי רגב: באמת יישר כוח.

מירי רגב: אני יודעת שאתה מוביל את זה שם במשרד החוץ.

מירי רגב: צריך לוודא שזה נעשה ומהר, ושלא יהיה מצב - - -

ניצן הורוביץ: ניסים הוא יעיל ומנוסה.

מירי רגב: ניצן, אני מבקשת עוד משהו.

מירי רגב: משום שהנושא הזה היה כאן בוועדה, ברגע שאתה יודע שיש זוגות עם בעיה, נא להעביר לי את זה.

מירי רגב: נא להעביר לי את זה, ואנחנו אוטומטית - - -

ניצן הורוביץ: אנחנו מדברים.

ניצן הורוביץ: הרבה שנים אנחנו מדברים.

מירי רגב: שזה לא יקרה.

מירי רגב: זה לגבי משרד החוץ.

מירי רגב: תודה רבה לך.

מירי רגב: תיכף אולי נבקש התייחסות שלך נוספת.

מירי רגב: יושב-ראש עמותת אבות גאים, בבקשה.

מירי רגב: שלוש דקות.

מירי רגב: בבקשה, אודי.

<אודי לדרגור: בוקר טוב ותודה לוועדת הפנים שהזמינה אותי לדיון.

<אודי לדרגור: אני יושב-ראש עמותת אבות גאים, עמותה שהקמנו בחודש אוגוסט האחרון בעקבות מגמה של הומואים, זוגות חד-מיניים, גם יחידנים, גם זוגות, שהבינו בשנים האחרונות שלא צריך יותר להכניס צלע שלישית למשפחה בדמות אם, למי שלא מעוניין וזה לא מתאים לו, אלא הומו יחיד או זוג הומואים יכולים לגדל ילדים בדיוק כמו כל הורה וכל זוג הורים אחרים.

<אודי לדרגור: למי שעוד לא הבין, בכל שנה פונים מאות, ובשנים האחרונות המספר הזה עולה, פונים לסוכנויות בארץ ובחוץ-לארץ מאות הומואים יחידנים וזוגות כדי להקים משפחות באמצעות פונדקאות.

<אודי לדרגור: זו לא בעיה – זו לא בעיה בכלל – שאפשר לטאטא אותה מתחת לשטיח, זה לא משהו שייעלם כי יקשו עלינו – לא בתאילנד, לא בהודו ובטח לא בארץ, ואני מסיים בזה שזה משהו שצריך להיפתר.

<אודי לדרגור: וכמו שאמרו פה, אם נובמבר זה הדד-ליין של תאילנד, ודאי אני מקווה שלפני זה כבר יהיה פתרון בארץ.

<אודי לדרגור: שתי נקודות.

<אודי לדרגור: האחת, היתה פה ביקורת על המאבק, שאני אחד מראשיו, אז אני אשמח גם לענות אם יהיו שאלות על זה, אבל אני רוצה להגיד משהו על הנושא ספציפית.

מירי רגב: אני אגיד לך על מה היתה הביקורת.

מירי רגב: אני מכבדת את המאבק שלך ואתה עושה את זה בצדק ובדין ואתה רוצה לדאוג לאותם קבוצות של אנשים שהם חסרי אונים בתאילנד, הם באמת באו במלוא הכשירות שלהם, במלוא האנרגיות שלהם, אנשים עובדים, מתפרנסים, הם לא עשירים גדולים, כדי להביא ילד לעולם, ואני מבינה את זה ומכבדת את זה.

מירי רגב: הבעיה היתה בדרך שבה אתם פעלתם כנגד שר הפנים גדעון סער – לעמוד מול הבית שלו ולדבר על הילד שלו?

מירי רגב: אם הוא לא היה פועל, אם לא הייתי יודעת שהוא פעל בזה חצי שנה לפני ושרת המשפטים - - -

<אודי לדרגור: בואו רגע ניכנס לניהול הקמפיין, אני רק אגיד משפט אחד.

<אודי לדרגור: הילדים הבוגרים ביותר נולדו ב-30 בנובמבר, זה אומר שהם או-טו-טו חוגגים שלושה חודשים.

<אודי לדרגור: עד ליום ראשון שעבר, היום שבו התחלנו את הבליץ התקשורתי שלנו נגד שר הפנים – עזבו עכשיו למה בחרנו בו.

<אודי לדרגור: החלטנו לבחור בו – עד אז לא קיבלנו תגובה אחת פומבית, לא ממשרד הפנים, לא ממשרד החוץ ולא מהפרקליטות איזה טופס הם רוצים שנגיש למי כדי להוציא את הילדים משם.

<אודי לדרגור: הילדים בני חודשיים וחצי, הפעם הראשונה שמישהו התייחס להורים - - -

<קריאות: - - -

<אודי לדרגור: אני שמח שדברי מעוררים קשב רב.

<אודי לדרגור: זה לא על חשבון השלוש דקות שלי.

מירי רגב: לא.

מירי רגב: לא.

<אודי לדרגור: חברים, ההורים שם מורטים שערות כבר חודשיים וחצי ואף אחד לא מדבר אתם.

<אודי לדרגור: אומרים להם: אל תיכנסו לשגרירות, כי לא נוכל לטפל בכם, לא אומרים להם איזה טופס צריך להגיש, מתי ולמי ואת מי צריך להחתים עליו.

<אודי לדרגור: הפעם הראשונה שקיבלנו תשובה, הפעם הראשונה שהשר גדעון סער - - -

מירי רגב: לא שר הפנים אחראי על זה, מי שאחראי על זה, זה משרד החוץ, ולא הוא האיש.

עדי קול: זה לא נכון.

עדי קול: דורון קיבל תשובות מכל המשרדים.

<אודי לדרגור: אני מייצג פה את ההורים, לא את דורון ולא שום סוכנות.

<אודי לדרגור: אני מייצג את ההורים.

מירי רגב: הגורם המטפל היה משרד החוץ, ואם כבר הייתם צריכים לפנות למישהו בהפגנות, זה משרד החוץ.

<אודי לדרגור: אולי ניקח אותך לעזור לנו בקמפיין הבא, ואני לא אומר את זה בצחוק.

מירי רגב: אני רוצה לעזור לכם בכנסת.

ניצן הורוביץ: אני אתן לך את הכתובת של הבית בנוקדים.

ניצן הורוביץ: תאמין לי יש שם בית יפה, אפשר גם שם.

מירי רגב: זו הבעיה - - - תל-אביב.

ניצן הורוביץ: אין בעיה.

ניצן הורוביץ: נבוא גם לשם.

<קריאות: - - -

<אודי לדרגור: שתי נקודות אחרונות: האחת, אני שוב מחדד, עד הקמפיין של השבוע שעבר – אני גם לא חושב שהוועדה הזאת היתה מתכנסת היום לולא הקמפיין הזה, עם כל הצער שבדבר ועם כל הרצון הטוב של חברי הכנסת עדי קול, סתיו שפיר וניצן הורוביץ – הוועדה הזאת לא היתה מתכנסת אם לא היה בליץ תקשורתי כזה, וביום שהבליץ הזה התחיל זו הפעם הראשונה שהיתה התייחסות ציבורית פומבית בפייסבוק ואחרי זה בתקשורת הכתובה לטענות של ההורים.

<אודי לדרגור: זו הנקודה הראשונה.

<קריאות: - - -

עדי קול: - - -

<אודי לדרגור: עדי, אני יודע שאת מנסה לעזור.

<אודי לדרגור: לא באתי לריב עם אף אחד.

סתיו שפיר: בואו לא - - -

<אודי לדרגור: לא באתי להתווכח עם אף אחד.

מירי רגב: סליחה, רגע.

<אודי לדרגור: הדבר האחרון שרציתי לומר, זה להצטרף לדברים שאמרו פה לפני.

<אודי לדרגור: צריך למצוא פתרון אתמול להסדרת פונדקאות בארץ באופן שוויוני לגברים, לא משנה נטייתם המינית ומצבם המשפחתי, וצריך להסדיר פונדקאות חוץ-לארץ, כי גם אנחנו, למרות שלא תמיד כולם חושבים כך, בעד שהאישה הפונדקאית תעשה את זה מתוך הסכמה, במדינה שזה מוסדר, שהיא לא תהיה ענייה, שיהיו לה בחירות אחרות והיא תרצה לעשות את זה, כדי לעזור להורים כמוני, לאנשים כמוני להפוך להורים.

<אודי לדרגור: אני אב לילדה שחוגגת מחרתיים שנה, היא היתה פה בעולם הזה אתי במרץ האחרון - -

מירי רגב: מזל טוב.

<אודי לדרגור: תודה רבה.

<אודי לדרגור: - - היא נולדה בארצות-הברית באמצעות פונדקאות.

<אודי לדרגור: אנחנו מתחילים עכשיו תהליך נוסף, כמו שניצן אמר, למעשה רוב הזוגות שאני מכיר לא יכולים להרשות לעצמם את התהליך הזה ומסתכלים בערגה על חלום ההורות שהולך ונמוג מול עיניהם, ומי שפה הורה, יכול להבין את המשמעות של הידיעה שכנראה לעולם לא תהיה הורה, כי מדינת ישראל מונעת ממך לעשות את זה באמצעות הסחבת שהיא מנהיגה להסדיר פונדקאות בארץ ובחוץ-לארץ.

<אודי לדרגור: תודה רבה.

מירי רגב: תודה רבה לך.

מירי רגב: היועצת המשפטית של משרד הבריאות, ביקשת להתייחס.

מירי רגב: עו"ד מירה היבנר-הראל, בבקשה.

<מירה היבנר-הראל: אני אעשה את זה בקצרה.

<מירה היבנר-הראל: קודם כול, אני רוצה שיהיה ברור שפונדקאות שנעשית בחוץ-לארץ היא נעשית הן על-ידי איש ואישה שהם בני זוג והן על-ידי אנשים בודדים, ואין הבדל בנושא הזה בנסיעות לחוץ-לארץ, כי חלק גדול מהזוגות שהם איש ואישה מעדיפים לבצע את הפונדקאות בחוץ-לארץ וזה לא רק נחלתם של יחידים שמעדיפים לעשות את זה בחוץ-לארץ.

<מירה היבנר-הראל: זה דבר אחד.

<מירה היבנר-הראל: דבר שני, אני חושבת שהבשורה שיצאה זה לא מכבר, שבכוונת משרד הבריאות, בראשותה של שרת הבריאות, לתקן את חוק הפונדקאות.

מירי רגב: כוונה זה בסדר.

מירי רגב: השאלה מתי יבוא הביצוע.

מירי רגב: מתי התזכיר יפורסם?

עדי קול: נובמבר זה ריאלי?

מירי רגב: אנחנו מדברים על תזכירים.

מירי רגב: כוונות – לכולם יש כוונות טובות.

<מירה היבנר-הראל: בסוף השבוע הזה יתפרסם תזכיר החוק.

מירי רגב: יפה.

ניצן הורוביץ: יפה, מירה.

<מירה היבנר-הראל: לכן ביקשתי את רשות הדיבור.

<מירה היבנר-הראל: מדינת ישראל היתה ערה למצוקה ומדינת ישראל אכן עומדת להפיץ בסוף השבוע הזה הצעת תזכיר שתאפשר ליחידנים להשתמש בשירותיה של פונדקאית.

מירי רגב: לא רק ליחידנים, לכל זוג שרוצה.

עדי קול: היא מכנה את - - -

ניצן הורוביץ: היא יודעת מה היא אומרת.

<מירה היבנר-הראל: רבותי, אני בכוונה מדברת בלשון הזאת, וחזקה עלי שאני יודעת למה אני אומרת את זה.

<מירה היבנר-הראל: החוק היום מאפשר לאיש ואישה שהם בני זוג, החוק יורחב כך שגם יחידנים יוכלו להשתמש בשירותיה של פונדקאית, וגם כדי לתקן איזו - - -

עדי קול: היועץ המשפטי אמר שלא צריך אימוץ.

עדי קול: יהיה צריך אימוץ?

<מירה היבנר-הראל: אם תתנו לי עוד שתי דקות, אני אסביר.

מירי רגב: חבר'ה, בבקשה שקט.

<מירה היבנר-הראל: יחידנים יוכלו לקבל את שירותיה של פונדקאית כדי להביא ילדים לעולם.

<מירה היבנר-הראל: הרחבת מעגל הזכאים לפונדקאות אינו יכול להיות בנוהל, הוא חייב להיות בחוק.

<מירה היבנר-הראל: יש פה הרבה דברים מהותיים, כמו למשל כשייוולד הילד למי הוא שייך, מי ההורה שלו - -

מירי רגב: ברור לחלוטין שהדברים צריכים להיות מאוד ברורים.

<מירה היבנר-הראל: - - לכן הדברים המאוד המהותיים האלה צריכים להיות בחוק.

<מירה היבנר-הראל: מה שאנחנו הולכים לעשות בחוק הוא, שכשם שכיום הילד שנולד לפונדקאית עובר להורים באמצעות צו הורות, אותו הדבר יהיה ליחידנים באמצעות צו הורות.

<מירה היבנר-הראל: אנחנו מרחיבים את צו ההורות.

מירי רגב: הבנתי, מזוגות ליחידנים.

<מירה היבנר-הראל: לא יצטרכו לאמץ, אלא הם יקבלו צו הורות - - -

מירי רגב: זה על-פי החוק.

מירי רגב: יופי, מצוין.

עדי קול: זו בשורה מדהימה.

מירי רגב: זו בשורה גדולה מאוד.

מירי רגב: באמת, בשורה גדולה מאוד.

מירי רגב: יישר כוח.

<אודי לדרגור: למה צריך תזכיר סוציאלי בשביל זה, מירה?

מירי רגב: זה צריך להיות שוויוני.

מירי רגב: מה שצריך מזוג הורים צריך גם מיחידנים, זה הכול.

<מירה היבנר-הראל: בדיוק.

מירי רגב: אין לכם פה פריבילגיות לא לכאן ולא לשם.

<מירה היבנר-הראל: אני רוצה להצהיר פה לפרוטוקול, הנושא של הפונדקאות ליחידנים ולזוגות יהיה שוויוני לאורך כל הדרך.

מירי רגב: מאה אחוז.

<מירה היבנר-הראל: עוד נקודה אחת חשובה, וחבר הכנסת הורוביץ הבין את הנקודה, כדי ששני בני הזוג יוכלו לקבל את צו ההורות, הם יוכיחו שמתחילתו של התהליך הם ביחד, לא שהצטרף אחרי הולדת הילד בן-זוג, כי אז הוא יצטרך לאמץ.

ניצן הורוביץ: הם עוברים את התהליך הזה.

מירי רגב: הם יתחילו באותה הדרך - - -

מירי רגב: רק כדאי שיכירו את התהליך, לא כמו אלה שנסעו לתאילנד, שלא הכירו את התהליך.

ניצן הורוביץ: תודה, מירה.

מירי רגב: תודה רבה, מירה.

מירי רגב: יישר כוח.

מירי רגב: כרמית כהן מהמועצה לשלום הילד.

<כרמית פולק- כהן: אני מדברת אחרי מירה, מה שרציתי לומר שפנינו לשרת הבריאות כבר באפריל באמת כדי להסדיר את כל הנושא של פונדקאות.

<כרמית פולק- כהן: מה שקרה בהודו, קורה עכשיו בתאילנד וכו', כל הזמן צצות הבעיות האלה, ולכן אני מאוד שמחה על הבשורה הזאת.

<כרמית פולק- כהן: קיבלנו תגובה של שרת הבריאות ב-16 בינואר שהם עובדים במרץ על הוצאת תזכיר חוק, אז אני שמחה שההליך הזה מסתיים בסוף השבוע הזה.

<מירה היבנר-הראל: במרץ רב.

<כרמית פולק- כהן: וזאת הבשורה הכי טובה שיכולה לצאת מהוועדה הזאת לכולם, ללא הבדל אם הם יחידנים או לא יחידנים.

מירי רגב: תודה רבה.

מירי רגב: אמיר אוחנה, אתה רוצה להגיד משהו?

אמיר אוחנה: כן.

מירי רגב: בבקשה.

מירי רגב: לאחר מכן אמנון.

אמיר אוחנה: קודם כול, אני רוצה להודות לך, היושבת-ראש, על קיום הדיון, לחברות וחברי הכנסת שהגיעו וגם למשתתפות ולמשתתפים.

אמיר אוחנה: אני רוצה להפריד הפרדה מלאה בין האמפתיה היתרה וההזדהות המלאה שאני רוחש לכל אדם שעושה מאמצים כל-כך כבירים ומוכן לעבור תלאות כל-כך גדולות כדי להביא לעולם חיים, לבין סלידתי מהמתקפה הקשה, הלא הוגנת והמכוערת שהובילה או נגררה אליה האגודה למען הלהט"ב על שר הפנים גדעון סער.

אמיר אוחנה: האגודה הוזמנה לדעתי לדיון, אני לא יודע אם הם נמצאים כאן - - -

מירי רגב: האם יש פה מישהו מהאגודה?

אמיר אוחנה: לצערי הם בחרו לא לבוא.

אמיר אוחנה: מהשיחות הרבות שהיו לי, הן עם שר הפנים והן עם אנשי משרד הפנים, אני מעיד שברור לי מעל ומעבר לכל ספק שהם עשו כל שביכולתם כדי להביא לפתרון מהיר ומיטבי של הבעיה שנוצרה, שלא באשמתם, צריך להגיד את זה, ולא רק שלא באשמתם, גם האחריות על הפתרון, מכיוון שמעורבת מדינה זרה, בכלל לא בטוח שהיתה תחת כנפיהם, אבל הם באמת עשו כל מה שיכלו.

אמיר אוחנה: אמר אודי שעד שהתחיל הקמפיין לא היו תשובות – אני לא נכנס לסוגיה אם כן קיבלו תשובות או לא קיבלו תשובות, כי אני מבין שכן קיבלו תשובות, כך אמרה חברת הכנסת קול – הסלידה שלי היא לא מעצם הקמפיין, אלא מהאופי שלו, מהאופי האישי, הבוטה, המכוער, של אחד מידידי הקהילה, לא רק בממשלה, אלא בכנסת, והוא הוכיח זאת לאורך השנים, הן בתפקידו כשר החינוך, הן בתפקידו הנוכחי כשר הפנים, דלתו פתוחה לכל נושא להט"בי, הוא מצביע באופן עקבי בוועדת השרים לענייני חקיקה בעד הצעות שאנחנו חושבים שהן טובות לקהילה, גם כשזה עלול להיראות לא טוב בעיני קהל הבוחרים שלו.

אמיר אוחנה: הרומן שלי עם האגודה נגמר, כי זה לא מקרה חד-פעמי.

אמיר אוחנה: ההתנהלות הזאת החלה כבר בהתקפלות שלהם מההפגנה בבית שמש נגד הדברים הקשים שאמר ראש עיריית בית-שמש כנגד הקהילה, והאגודה באישון לילה, ערב לפני ההפגנה, בחרה להתקפל בתמורה לאיזה הבטחות שעכשיו די ברור שלא תמומשנה.

ניצן הורוביץ: הייתי שם.

ניצן הורוביץ: אמיר, גם אתה.

אמיר אוחנה: אני מדבר על האגודה.

אמיר אוחנה: אתה לא האגודה.

ניצן הורוביץ: עמדנו ביחד.

אמיר אוחנה: הגעתי להפגנה.

אמיר אוחנה: האגודה לא הגיעה להפגנה.

מירי רגב: שקט.

מירי רגב: תן לו לדבר.

ניצן הורוביץ: יש גם בחירות חוזרות בבית שמש.

מירי רגב: נכון, בחירות חוזרות זה דרך אגב גם בזכות הוועדה הזאת שפעלה רבות בעניין.

ניצן הורוביץ: האמת, נכון.

מירי רגב: מה שצריך להגיד, נגיד.

ניצן הורוביץ: את רואה, לפעמים אנחנו - - -

מירי רגב: זה לא נעים שימניים גם מסייעים לזכויות הלסביות וההומואים...

ניצן הורוביץ: הנה, את רואה, מירי, לפעמים אנחנו עם הליכוד.

מירי רגב: גם ימניים עושים את זה, מה לעשות.

מירי רגב: עושים את זה גם הימניים.

מירי רגב: סליחה, זה לא רק השמאל.

אמיר אוחנה: האגודה, שהיא אגודה למען הלהט"ב, במקרה ההוא הפקירה את בני ובנות בית שמש הלהט"בים ולא הגיעה לשם.

אמיר אוחנה: היה זה דווקא גדעון סער, אותו גדעון סער שהקמפיין האישי המכוער נגדו יצא מבית האגודה, שיצא בגינוי מאוד חריף בפני כל ראשי הרשויות למחרת הדברים של ראש עיריית בית שמש וגינה אותם בכל פה, אני כמובן יכול גם לצטט.

אמיר אוחנה: אני את הרומן שלי עם האגודה סיימתי, פרשתי ממנה.

מירי רגב: זה לא נכון, דרך אגב.

מירי רגב: זו הטעות הכי גדולה לעשות.

מירי רגב: דווקא דרך האגודה להשפיע.

ניצן הורוביץ: בסדר, זה לא הנושא.

מירי רגב: לא משנה.

אמיר אוחנה: אני חושב שהאגודה למען הלהט"ב פסקה מייצוג האינטרסים של הלהט"ב, ולכן אני לא רואה את עצמי חלק ממנה.

אמיר אוחנה: אם יש לקח בכל זאת שמדינת ישראל, ממשלת ישראל וכנסת ישראל צריכות לטעמי להפיק – ואני שמח ששמענו את הבשורה ממשרד הבריאות – שכל אדם שמוכן לעבור תלאות כבירות כאלה ומאמצים כל-כך אדירים, תוך השקעת משאבים, זמן, כסף ומאמצים כל-כך גדולים, כדי להביא לעולם חיים ולהקים משפחה, ראוי לכבוד ולהערכה.

אמיר אוחנה: אדם כזה המדינה צריכה לעודד ולכל הפחות לא להקשות עליו לעשות את הדבר המבורך של הבאת חיים לעולם.

אמיר אוחנה: אף אחד לא כופה שום דבר על הפונדקאית.

אמיר אוחנה: אנחנו מדברים על סיטואציה שבה במקום שאדם א' יחיה חיי סבל ובדידות ואדם ב' יחיה חיי עוני ומחסור, שני הצדדים יחיו חיי רווחה ועושר.

אמיר אוחנה: אני לא רואה איפה המפסידים פה.

אמיר אוחנה: הגיע הזמן שגם מדינת ישראל תכיר בתאים המשפחתיים שמתקיימים בה בין כה וכה ותעודד אותם הן בדרך של נישואים אזרחיים, כמקובל במדינות העולם המובילות במערב, ובהן ידידותיה הגדולות של ישראל, והן בדרך של הקלה ועידוד הפונדקאות לאותן משפחות הזקוקות לכך כדי להביא ילדים לעולם.

אמיר אוחנה: ההרכב הקואליציוני הנוכחי, לדעתי מעורר תקוות רבות בקרב הציבור הלהט"בי בישראל ובני משפחותיהם.

אמיר אוחנה: כולנו תקווה שלא נתאכזב.

אמיר אוחנה: תודה.

מירי רגב: תודה, אמיר.

מירי רגב: אמנון, רצית להגיד כמה מילים, ואני רוצה גם כמה הבהרות של ניסים לגבי האוכלוסייה שנמצאת עדיין בתאילנד.

מירי רגב: אני רוצה לקבל כמה עדכונים, שאתם תוכלו לפרסם את זה, ואז נסכם את הדיון.

<אמנון בן עמי: גברתי היושבת-ראש, חברי הכנסת, נציג ההורים, רק מי שמכיר עד כמה גדעון סער יכול להלחיץ בהשגת פתרונות – אני מכיר, אני מניח שגם רבים אחרים פה מכירים – יודע כמה שר הפנים הלחיץ את המערכת כדי לנסות להשיג פתרונות ולא מאז שיצאתם בקמפיין תקשורתי.

<אמנון בן עמי: דרך אגב, לא אמר את זה קודם מנכ"ל משרד החוץ, הלחץ התקשורתי הזה יכול היה לגרום נזק מול ממשלת תאילנד, אבל כולנו תקווה שהכול יסתדר ושהילדים יהיו פה ושהכול בסדר.

<אמנון בן עמי: באמת אני לא מטעם השר – אני ודאי מטעמו, אני כפוף אליו, אני לא אומר דברים מפיו – אני חושב שזה היה מחפיר לנהל קמפיין כזה נגד שר הפנים, שלא הפסיק בשלושה החודשים האחרונים לשגע אותנו, פשוט לשגע אותנו, כדי למצוא פתרון, ויעיד גם ניסים כמה שיחות היו לו אתו.

<אמנון בן עמי: ונכון, הוא אדם אחראי, וכשאומרים שיכולה להתעורר בעיה בין-לאומית, יכולה להתעורר בעיה חוקית, הוא לא הרים את הידיים ואמר: זה משרדים אחרים.

<אמנון בן עמי: הוא לחץ להגיע לפתרון.

<אמנון בן עמי: אני חושב שעשיתם, מי שעשה את זה, דבר שלא יעשה.

<אמנון בן עמי: היה צריך לעמוד פה לדין מי ששלח את ההורים, מי שהטעה את ההורים - -

מירי רגב: אני אדבר על זה.

<אמנון בן עמי: - - ושלח אותם למצב כזה.

<אמנון בן עמי: אין לי טענה להורים, יש לי טענה למי ששלח אותם, למי שהטעה אותם, למי שהכניס את מדינת ישראל להריון לא רצוי.

<אמנון בן עמי: ומדינת ישראל, כמו שאמרה חברת הכנסת עדי קול, פעלה, כל הגורמים פעלו: משרד החוץ שהוביל את זה, משרד המשפטים, משרד הפנים, רשות האוכלוסין, כמיטב יכולתנו.

<אמנון בן עמי: כמיטב יכולתנו להוציא את ההורים, ובצדק, מהמצוקה שהם נקלעו אליה.

<אמנון בן עמי: ולכן מצער לשמוע שמי שהכניס את המדינה למצב הזה לא יושב פה כדי להסביר.

<אמנון בן עמי: הוא צריך לתת דין וחשבון.

מירי רגב: תודה רבה.

מירי רגב: אני רוצה לסכם את הדיון הזה במספר דברים.

מירי רגב: קודם כול, אני רוצה להגיד שגם בליכוד יש תא גאה, ובליכוד ובימין אנחנו גם בעד הקהילה הלהט"בית.

מירי רגב: מה לעשות, זה מותר, לא רק בשמאל, ומותר לכם לכבד את אלה שמכבדים אתכם.

מירי רגב: מותר לכם לכבד את אלה שמכבדים אתכם, ולא משנה אם אנחנו בימין.

מירי רגב: אנחנו מכבדים אתכם, אז מותר לכם לכבד אותנו בדיוק אותו דבר.

מירי רגב: אני אישית לפני כל הסיפור הזה בכלל נמצאת בקשר עם התא הגאה כבר מספר שנים, חתומה על כל הצעות החוק, מגיעה לבקר בכל המקומות.

מירי רגב: כמובן תמיד יש למישהו מה להגיד, כי זה לא ניצן או מישהו אחר, מה לעשות.

ניצן הורוביץ: יש לך מה להגיד על כל מיני דברים.

מירי רגב: ניצן, ניצן, תן לי - - -

ניצן הורוביץ: מישהו אומר?

ניצן הורוביץ: אז מה, את מתרגשת?

ניצן הורוביץ: גם את אומרת דברים.

ניצן הורוביץ: תמיד נעים לי מה שאני שומע ממך?

מירי רגב: ניצן, אני מתרגשת.

מירי רגב: אתה יודע למה אני מתרגשת?

מירי רגב: אתה מכיר אותי לא מהיום, ואני בן-אדם שאכפת לו.

מירי רגב: אני בן-אדם שעושה כי אכפת לו.

מירי רגב: הרי לא הייתי צריכה לכנס את הדיון הזה היום, יכולתי לדחות את הדיון המהיר הזה ולדחוף אותו לסוף שורת הדיונים המהירים.

ניצן הורוביץ: חלילה.

מירי רגב: עשיתי את זה היום, כי זה חשוב לי, כי הבנתי את החשיבות של זה.

ניצן הורוביץ: ברור.

מירי רגב: אמרתי שנעשה את זה היום במסגרת יום דיונים שיש בוועדת הפנים.

מירי רגב: אתה מכיר אותי, וזו לא הפעם הראשונה.

ניצן הורוביץ: זה הדבר הראשון שאמרתי, שכל הכבוד לך שלקחת את זה ועשית את זה.

מירי רגב: לכן אני לא פונה אליך, אני פונה אליהם.

עדי קול: לא כולם יכולים להיות ניצן.

מירי רגב: לא, עדי, כולנו פה שותפים, אבל אני רוצה שיראו אותנו כשותפים.

מירי רגב: אנחנו לא שותפים סוג ב'.

מירי רגב: בעניין הזה כולנו שותפים, וחשוב לי שנדע את זה.

מירי רגב: לא הייתי מעלה את העניין של גדעון סער, אילולא ידעתי כמה זה כאב לו.

מירי רגב: אני אומרת לך, הוא דיבר אתי אישית, ודיברתי אתו במהלך כל ההפגנות.

מירי רגב: שאלתי אותו: גדעון, מה עושים?

מירי רגב: מה עושים עם זה?

מירי רגב: הוא אמר לי: מירי, אם זה היה תלוי בי, אתמול הייתי פותר את זה, אבל זה לא תלוי בי, זה נמצא בחצר של משרד החוץ, זה נמצא בחצר של משרד המשפטים.

מירי רגב: וזה כאב לו.

מירי רגב: שוב, אם זה לא היה כואב ולא היינו מתייחסים לזה, איך היינו אומרים?

מירי רגב: "שזה יעבור לידינו", אבל זה לא עובר לידינו.

מירי רגב: לכן אני מבקשת שתכבדו אותנו ותתנו לנו גיבוי על מה שמגיע לנו.

מירי רגב: מה שלא, תעשו כל מה שניתן כדי לשפוך כל מה שאתם רוצים עלינו.

מירי רגב: מה שמגיע לנו – מגיע לנו.

מירי רגב: לגבי הסמכות.

מירי רגב: משרד המשפטים, אני פונה כאן – מנהלת הוועדה – גם למשטרת ישראל, אני מבקשת לבדוק האם הסוכנות הזאת עבדה בהתאם לדין, ואם צריך, לבדוק את ההיבט הפלילי.

מירי רגב: אני רוצה לדעת איך הסוכנות הזאת עבדה, מי הסוכנות הזאת, כיצד היא פעלה, האם היא ידעה מראש מה מותר ומה אסור, האם היא עדכנה את אותם זוגות והאם עכשיו ימשיכו להיות לנו משרדים כאלה שיפנו אותנו לכל מיני מדינות בעולם ואנחנו עכשיו נצטרך לפתור את הבעיה הזאת.

מירי רגב: צריך להוציא כאן הנחיה ברורה לכל אותם משרדים שפועלים בעניין פונדקאות, שהם צריכים לעשות את זה על-פי החוק של אותה מדינה.

מירי רגב: בעניין של סוכנות תמוז הזאת אני רוצה לדעת מה קורה.

<אודי לדרגור: גברתי היושבת-ראש, אפשר מילה?

<אודי לדרגור: לא שאני בא לייצג סוכנות, אבל חשוב להבין, כי השם הזה הוזכר כמה פעמים, שאף אחד לא שלח את הזוגות לשם.

<אודי לדרגור: יש שם זוגות שנסעו באופן עצמאי בלי סוכנות ויש כאלה שמיוצגים על-ידי סוכנויות שונות.

<אודי לדרגור: בואו לא נהפוך סוכנות אחת לשעיר לעזאזל של הסיפור הזה.

עדי קול: רק עד נובמבר יש פתרון ושאף אחד - - -

<אודי לדרגור: זה ברור.

מירי רגב: שנייה.

<אודי לדרגור: - - - הלוואי שמדינת ישראל תיתן לנו אישור מראש לאיזה מדינות מותר לעשות פונדקאות.

<אודי לדרגור: אני אהיה הראשון שאחתום על זה.

מירי רגב: אני אסכם את זה.

מירי רגב: הדבר החשוב הוא שנמצא פתרון בהובלת משרד החוץ, בשיתוף פעולה עם משרד המשפטים ומשרד הפנים – אני מודה לך על זה, ניסים – וזה אומר שעד נובמבר 2014 כל מי שנמצא בתהליך של פונדקאות יקבל פתרון ברגע שהוא מביא את הוויתור של אותה אם פונדקאית.

מירי רגב: האישור הזה של האם מגיע למשרד החוץ - -

עדי קול: באישור משרד החוץ התאילנדי.

עדי קול: יש להם אפוסטיל תאילנדי, והם עושים.

מירי רגב: - - ואת זה צריך לפרסם לכולם.

מירי רגב: מנובמבר אין הסדר של פונדקאות בכלל בתאילנד, ואת זה צריך לדעת.

<אודי לדרגור: סיכמנו שיש בישראל עד אז.

מירי רגב: רגע.

מירי רגב: במקביל, אנחנו צריכים לעשות שני דברים – אני מברכת את שרת הבריאות – צריך לוודא שתזכיר החוק הזה יצא כמה שיותר מהר, כדי לתת פתרון בארץ עד נובמבר.

מירי רגב: במקביל, מנכ"ל משרד החוץ, אני מבקשת ממך לבדוק שיהיה לנו הסדר נוסף עם כמה מדינות בחוץ-לארץ.

<ניסים בן שטרית: יש.

מירי רגב: אז נפרסם את זה.

מירי רגב: נגיד מי הן המדינות ששם - - -

<אודי לדרגור: באף אחת ממדינות העולם אי-אפשר לעשות את זה ליחידנים.

<אודי לדרגור: אין ליחידנים פונדקאות בתחום, גם לזה צריך למצוא פתרון.

<אודי לדרגור: באף אחת מהמדינות שהזכרת כרגע.

ניצן הורוביץ: נשאר רק גרוזיה.

מירי רגב: רגע, ניצן.

מירי רגב: אני מבקשת ממשרד החוץ להעביר אלינו רשימה של מדינות, שנוכל לפרסם את זה לכל הגורמים הרלוונטיים, שבאותה מדינה על-פי חוק ניתנת אפשרות לבצע פונדקאות גם ליחידנים או לזוגות חד-מיניים, כדי שנדע – אני לא יודעת למה קוראים לזה "יחידנים", אבל בסדר, אני לא מתערבת בהגדרות שלכם במשרד הבריאות – ואז הם ידעו אידה מדינות מאושרות בחוץ-לארץ, ולשם יוכלו לפנות.

מירי רגב: מי שירצה, יעשה את זה על-פי החוק הישראלי בארץ, שיהיה בעזרת השם ונברך עליו, מי שירצה, יעשה את זה בחוץ-לארץ.

<מירה היבנר-הראל: אגב, בחוק בישראל יהיה הסדר לכל אותם דברים שנמצאים בחוץ-לארץ, זאת אומרת, יהיה מה שנקרא "מסלול ירוק".

מירי רגב: אין לי בעיה עם זה, אבל אני רוצה שנדע מי הן המדינות ששם אפשר.

מירי רגב: עובדה שתאילנד ביקשה לדעת מה מצבה של מדינת ישראל מבחינת החוק, ואני מאמינה שאילו היתה יודעת שיש חוק כזה במדינת ישראל, היה יותר קל שם להעביר את זה.

מירי רגב: לא משנה כרגע, נתקדם קדימה, מה שהיה – היה.

מירי רגב: אנחנו רוצים לקדם את המהלך הזה גם בתוך הארץ וגם לדעת על מדינות בחוץ-לארץ.

מירי רגב: ניסים, תעביר לנו רשימה מסודרת.

מירי רגב: גם אתה, משרד ההגירה - - -

<אמנון בן עמי: אנחנו ביחד.

<אמנון בן עמי: משרד החוץ מוביל את זה.

מירי רגב: תתאמו, תעבירו לנו רשימה מסודרת של כל הנושא הזה.

מירי רגב: האם תזכיר החוק יבוא עוד במשוב הזה?

<מירה היבנר-הראל: "בעזרת השם" כמו שאומרים.

מירי רגב: למה לא?

<מירה היבנר-הראל: קודם כול נפיץ אותו.

<מירה היבנר-הראל: אנחנו רוצים לרוץ.

מירי רגב: היועצת המשפטית, בנובמבר תם הפרק.

מירי רגב: אני מזכירה לך שהכנסת חוזרת לפעילותה במאי, יוני וביולי יוצאת שוב לפגרה.

מירי רגב: אם אתם רוצים שהדבר הזה יהיה רלוונטי לנובמבר, וכולנו רוצים, אז בבקשה נא להביא את זה כבר במאי לדיונים בוועדות השונות ולחקיקה.

מירי רגב: צריך לעשות את זה כמה שיותר מהר.

מירי רגב: זהו, חברים, אני שמחה שהנושא הזה נפתר, שיהיו לנו רק בשורות טובות.

מירי רגב: תודה לכולם.